projecte-aina/catalan_government_crawling huggingface dataset:
El pagament de liquidacions o deutes notificats per l'Agència Tributària de Catalunya es pot fer de manera telemàtica, presencial o telefònica.
Cal disposar del número de justificant, l'import i el NIF del titular del deute (dades contingudes a la carta de pagament corresponent).
L'accés a la funcionalitat es pot fer amb identificació digital o sense:
- Accés sense identificació digital.
El pagament es fa amb targeta bancària.
- Accés amb identificació digital.
El pagament es pot fer mitjançant càrrec en compte o bé amb targeta bancària.
Dades necessàries per fer el pagament
A més del NIF del titular del deute i l'import, cal aportar, segons els casos:
Cal emplenar aquesta dada en el cas de deutes en període executiu o bé en el cas de liquidacions de determinats impostos (per exemple transmissions patrimonials, successions o donacions).
El número de justificant pot ser la dada de 13 números, que es troba dins el camp "Carta de pagament" o bé la que conté 14 números+1 lletra majúscula al final, que figura a la part superior dreta de la carta de pagament, camp "Núm. justificant per a ingrés en entitats col·laboradores").
Cal emplenar aquestes dades quan es tracta de pagament referit a liquidacions de determinats impostos, com poden ser l'impost sobre les estades en establiments turístics o l'impost sobre begudes ensucrades envasades.
El camp referència està format per 12 números i el d'identificació per 10 números.
Totes dues dades figuren dins l'apartat d'identificació del deute, a la carta de pagament.
- Per pagar deutes fraccionats cal aportar les dades de la carta de pagament corresponent a una de les fraccions (no són vàlides les referents a la totalitat del deute).
- El pagament telemàtic requereix que la liquidació no s'hagi domiciliat.
A les oficines de qualsevol entitat financera col·laboradora en què preferiblement es disposi de compte.
Entitats financeres col·laboradores
A les oficines de Correus informatitzades, mitjançant gir postal: pagament en efectiu o amb targeta bancària (cost actual: 1,95 €/gir).
Localitzador d'oficines de Correus
A les oficines de l'ATC (serveis centrals, les delegacions i oficines territorials), mitjançant targeta bancària, únicament per pagar deutes en període executiu.
Cal demanar cita prèvia per recaptació / embargaments / fraccionaments.
Atenció: les autoliquidacions ja confeccionades no es poden pagar a les oficines de l'ATC, perquè no formen part de la tramitació atesa.
El pagament es fa través del 012, amb targeta bancària.
Consulteu les dades necessàries per fer el pagament a l'apartat "Per internet".
Més informació sobre horaris i cost de la trucada: Telèfon 012
La Llei 39/2015, d'1 d'octubre, del procediment administratiu comú de les administracions públiques estableix, a la disposició final 7a, que les previsions relatives al registre electrònic d'apoderaments, registre electrònic, registre d'empleats públics habilitats, punt d'accés general electrònic de l'Administració i arxiu únic electrònic produiran efectes a partir del 2 d'octubre de 2020 (tal com estableix la modificació continguda al títol V del Reial decret llei 11/2018, de 31 d'agost, de transposició de directives en matèria de protecció dels compromisos per pensions amb els treballadors, prevenció del blanqueig de capitals i requisits d'entrada i residència de nacionals de països tercers i pel qual es modifica la Llei 39/2015, d'1 d'octubre, del procediment administratiu comú de les administracions públiques; BOE núm. 214, de 4 de setembre de 2018).
L'impost sobre la renda de les persones físiques (IRPF) és un tribut de caracter personal i directe que grava, segons els principis d'igualtat, generalitat i progressivitat, la renda de les persones físiques d'acord amb la seva naturalesa i les seves circumstàncies personals i familiars.
Es tracta d'un impost de l'Estat cedit parcialment a Catalunya, i sobre el qual aquesta pot regular l'escala autonòmica aplicable a la base liquidable general; les deduccions per circumstàncies personals i familiars, així com per inversions no empresarials i per aplicació de rendes; i els augments o les disminucions dels percentatges de la deducció per adquisició de l'habitatge habitual.
En relació amb aquesta regulació, Catalunya ha establert la tarifa i les deduccions que s'exposen a continuació.
L'impost de la renda sobre les persones físiques és un impost estatal que recapta l'AEAT (Agència Estatal d'Administració Tributària).
Per tant, les declaracions de la renda no es poden presentar a les delegacions de l'ATC (tampoc en el cas que el resultat sigui a retornar o negatiu).
Podeu consultar tota informació sobre la tramitació de l'impost, al web de l'AEAT:
L'Agència Tributaria de Catalunya (ATC) col·labora amb l'Agència Estatal d'Administració Tributària (AEAT) en la prestació del servei de cita prèvia via telefònica.
Campanya de renda 2019: el termini sol·licitud de cita prèvia és del 5 de maig al 29 de juny de 2020.
El servei de cita es presta per telèfon ("Pla Li Truquem").
Es pot reservar, de dilluns a divendres de 9 a 19 h, a través dels telèfons de l'AEAT:
Telèfons d'atenció automàtica, per concertar o anul·lar cita:
Cita prèvia per confeccionar la declaració de renda
L'impost sobre el patrimoni és un tribut de caràcter directe i naturalesa personal que grava el patrimoni net de les persones físiques.
Constitueix el patrimoni net de la persona física el conjunt de béns i drets de contingut econòmic dels quals és titular, deduint-ne les càrregues i gravàmens que en disminueixin el valor, així com els deutes i les obligacions personals de què hagi de respondre el titular.
Pel que fa als subjectes passius residents a Catalunya, el rendiment de l'impost està cedit totalment a la Generalitat de Catalunya.
L'impost sobre el patrimoni es merita el 31 de desembre de cada any i afecta el patrimoni de què sigui titular el subjecte passiu en aquesta data.
Els subjectes passius estan obligats a presentar per via electrònica a través d'Internet la declaració per l'impost, tant si ho són per obligació personal com real, sempre que concorri alguna de les circumstàncies següents:
- Que la quota tributària, determinada d'acord amb les normes reguladores d'aquest impost, i un cop aplicades les deduccions o les bonificacions que siguin procedents, resulti per ingressar.
- Quan, mancant la circumstància anterior, el valor dels béns o els drets, determinat d'acord amb les normes reguladores de l'impost, sigui superior a 2.000.000 d'euros.
El termini de presentació de les autoliquidacions de l'impost sobre el patrimoni de l'any 2019 és el comprès entre els dies 1 d'abril i 30 de juny de 2020, ambdós inclosos.
Tanmateix, si el resultat de la declaració és per ingressar i el pagament es domicilia en compte, la presentació no es pot dur a terme després del dia 25 de juny de 2020.
En el cas que s'hagi domiciliat en un compte corrent erroni el pagament de la declaració de l'impost sobre el patrimoni que s'ha presentat a través d'Internet, la persona interessada pot modificar, fins al 25 de juny de 2020, el número de compte bancari facilitat a través de l'opció "Domiciliacions - Consulta, revocació, rehabilitació o rectificació del compte de domiciliació" disponible en l'apartat "Pagament d'impostos" de la Seu Electrònica de l'AEAT.
Aquest tràmit requereix disposar de signatura digital (certificat o DNI electrònic) o estar donat d'alta en el sistema d'identificació Cl.
Anul·lació o rectificació del compte de domiciliació (web de l'AEAT)
Només excepcionalment, i fins al 19 de juny de 2020, es pot sol·licitar el canvi de compte corrent a través del formulari de contacte.
- Número de Codi Segur de Verificació (CSV) de la declaració presentada.
- Indicació del compte corrent a on es vol domiciliar el pagament, en substitució del que es va indicar erròniament en la declaració.
Constitueix el seu fet imposable l'emissió d'òxids de nitrogen en les aeronaus en vols comercials de passatgers i de mercaderies durant el cicle LTO en aeròdroms pertanyents a municipis declarats zones de protecció especial de l'ambient atmosfèric per la normativa vigent.
- Els vols efectuats per aeronaus medicalitzades.
- Els vols d'helicòpters destinats al transport de malalts.
- Els vols destinats a serveis públics, com ara la presa d'imatges del trànsit, la cartografia, la lluita contra incendis o altres serveis anàlegs.
Són subjectes passius de l'impost, a títol de contribuents, les companyies aèries i les persones físiques o jurídiques que operen o noliegen vols que surten d'un aeròdrom de Catalunya.
L'impost s'ha d'autoliquidar telemàticament, amb el model 990.
D'acord amb la Llei 58/20017, de 17 de desembre, general tributària (art. 82), l'Agència Tributària de Catalunya pot admetre només en el cas que es justifiqui que no es pot obtenir aval solidari de l'entitat de crèdit o societat de garantia recíproca o certificat d'assegurança de caució, altres garanties que consisteixin en hipoteca, penyora, fiança personal i solidària o una altra que es consideri suficient en la forma que es determini reglamentàriament.
Informació en relació amb el cobrament, per domiciliació bancària, de les fraccions dels ajornaments i fraccionaments de pagament que vencien a partir del 18 de març
A partir del dia 1 de juny del 2020 es reprendrà el calendari de pagament domiciliat segons consta a l'acord de l'ajornament o fraccionament concedit.
Els venciments dels terminis que no es van cobrar, d'acord amb la normativa tributària en relació amb la situació de crisi sanitària ocasionada per la COVID-19, es cobraran segons el calendari següent:
Així mateix, i d'acord amb la normativa d'ajornaments i fraccionaments, es pot sol·licitar la reconsideració de l'ajornament o el fraccionament telemàticament a través del registre electrònic de l'ATC (formulari genèric, tema Altres, assumpte Reconsideració d'ajornament/fraccionament).
Consulta de certificats i sol·licituds
Es pot accedir el document acreditatiu relatiu a sol·licituds o tràmits realitzats telemàticament.
Certificat d'estar al corrent de les obligacions tributàries que s'hagi demanat telemàticament per a:
- contractació administrativa amb la Generalitat
- Sol·licituds d'ajornament o fraccionament presentades telemàticament.
- Recursos telemàtics interposats telemàticament.
L'accés a la funcionalitat requereix identificació digital.
Cal tenir present que només es poden consultar els documents que hagin estat tramitats amb la identificació digital amb la qual accediu a la consulta.
La cita prèvia és obligatòria per ser atès a les oficines de l'Agència Tributària de Catalunya.
Cal consultar les condicions de prestació del servei per a cada tema específic de cita prèvia.
Tots els temes disponibles es mostren destacats.
Avís: per presentar declaracions ja confeccionades cal demanar cita per al tema "Presentació de declaracions i altres tràmits".
Les oficines no ofereixen informació:
- Per a les consultes, cal utilitzar el formulari de contacte o bé trucar al 012.
- En el cas d'incidències informàtiques cal utilitzar el formulari d'incidències tecnològiques, disponible també a l'apartat de Contacte.
T elemàticament des d'aquest mateix web
Cal accedir a les diverses temàtiques de cita prèvia per consultar la informació específica i la documentació que cal aportar per a cada concepte, així com verificar que compliu les condicions per fer ús del servei d'atenció presencial.
Posteriorment es pot fer la petició telemàticament (a través d'ordinador o tauleta, no és accessible amb telèfon mòbil).
T ambé a través del telèfon 012
És important per prioritzar l'atenció del 012 dir: "Cita prèvia de tributs" quan us demanin el tema de la trucada ).
Més informació sobre horaris i cost de la trucada i horaris: 012.
Podeu consultar les adreces de totes les oficines que presten el servei de cita prèvia a:
Cal tenir la referència de la cita sol·licitada.
Aquesta referència es rep a través d'un correu electrònic, sempre que en el moment de demanar la cita s'empleni el camp de l'adreça electrònica.
L'anul·lació es pot demanar a través del telèfon 012 o bé telemàticament:
L'Agència Tributària de Catalunya ofereix el servei de tramitació atesa mitjançant personal funcionari habilitat, en què es presta l'assistència necessària als usuaris per realitzar íntegrament els tràmits de presentació i pagament d'autoliquidacions (transmissions patrimonials, transmissions de vehicles, successions, assegurances de vida o donacions) i pagament o fraccionament de deutes.
El pagament es pot fer amb targeta bancària o mitjançant càrrec en compte.
Avís relatiu al pagament amb targeta: atès que per poder realitzar el pagament es requereix disposar del codi de seguretat que envia l'entitat bancària, és imprescindible assistir a la cita amb el telèfon mòbil on l'entitat us envia els avisos o bé disposar de l'aplicació que us permeti recuperar aquest codi.
"L'ATC us truca" és el servei telefònic que l'Agència Tributària de Catalunya (ATC) ofereix als contribuents amb la finalitat d'assistir-los en la tramitació de determinades declaracions tributàries referides a transmissions de vehicles usats (model 620), altres transmissions patrimonials (model 600) i a donacions (model 651).
En el cas dels models 600 i 651, cal que l'operació s'hagi formalitzat en un document notarial.
Podeu consultar tota la informació a:
El tipus impositiu és, fins al 31.12.2019, de 2,5 euros per quilogram d'òxids de nitrogen.
A partir de l'01.01.2020 (autoliquidació del 2021) el tipus impositiu serà de 3,5 euros per quilogram d'òxids de nitrogen.
La quota líquida de l'impost s'obté d'aplicar a la quota íntegra, si escau, una bonificació per l'import que resulti d'aplicar el 5% sobre el producte de la quota íntegra pel percentatge d'aeronaus del contribuent que disposen d'aleta d'extremitat.
Si aquesta bonificació no és aplicable, la quota líquida coincideix amb la quota íntegra.
Mesures excepcionals relatives als terminis de tramitació i l'atenció als usuaris de l'Agència Tributària de Catalunya
L'Agència Tributària de Catalunya, davant l'actual situació d'excepcionalitat provocada pel COVID-19, fa públiques les mesures adoptades en relació amb els terminis dels procediments de tramitació tributària i els serveis d'atenció a la ciutadania a partir del dilluns 16 de març del 2020, d'acord amb la Resolució SLT/720/2020, de 13 de març, per la qual s'adopten noves mesures addicionals per a la prevenció i el control de la infecció pel SARS-CoV-2, i també amb el que preveu el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, i concretament:
- L'article 6, pel que fa a les competències de cada Administració respecte a la gestió ordinària dels seus serveis i l'adopció de les mesures que s'estimin necessàries.
- La disposició addicional tercera, relativa a la suspensió i interrupció de terminis de tramitació administrativa de les entitats del sector públic.
- La disposició addicional quarta, relativa a la suspensió de terminis de prescripció i caducitat.
- La disposició final primera, de ratificació de les mesures acordades per les administracions competents amb anterioritat a l'aprovació del Reial Decret.
D'acord amb això, s'adopten les mesures següents pel que fa a la prestació dels serveis a la ciutadania:
- Suspensió i interrupció dels terminis dels procediments de gestió, inspecció i recaptació.
- Suspensió de terminis de prescripció i caducitat.
- Suspensió de l'atenció presencial.
Les cites prèvies ja donades queden anul·lades i les oficines romandran tancades.
Aquestes mesures estaran vigents i s'aplicaran en totes les oficines, delegacions i serveis centrals de l'Agència Tributària de Catalunya fins a nou avís.
Les persones usuàries tenen a la seva disposició:
- La tramitació telemàtica d' autoliquidacions i gestions tributàries, així com el registre electrònic que l'Agència ha habilitat per als tràmits que no disposin de funcionalitat telemàtica pròpia.
- El formulari de contacte per fer consultes.
- El formulari de comunicació d'incidències tecnològiques per atendre problemes sorgits durant la tramitació telemàtica.
Per a més informació podeu trucar al 012.
Cita prèvia de presentació de declaracions i altres tràmits
La cita prèvia és un requisit previ obligatori per tal de poder accedir als serveis presencials de l'Agència Tributària de Catalunya.
Condicions d'ús del servei de cita prèvia de presentació de declaracions i a altres tràmits
El servei es presta per realitzar:
- La presentació de declaracions tributàries (màxim 2 declaracions per cita).
Nota: en el cas de professionals, únicament s'admeten declaracions exonerades de la tramitació telemàtica.
I també tràmits diversos, com ara:
- La sol·licitud de còpies de declaracions.
- La sol·licitud de documents per presentar a les declaracions de renda o patrimoni.
- Les notificacions a l'acte (per compareixença).
- No s'ha de confondre la presentació de declaracions amb el servei de confecció de declaracions.
Per rebre el servei de tramitació atesa cal demanar cita prèvia de l'impost corresponent (transmissions patrimonials, transmissions de vehicles, herències, assegurances de vida o donacions).
- Per a tràmits relacionats amb la Caixa General de Dipòsits cal demanar cita prèvia de recaptació.
El servei presencial no atén consultes tributàries ni resol incidències informàtiques:
- Per a consultes tributàries podeu utilitzar el formulari de contacte o bé trucar al telèfon 012.
- Per comunicar incidències informàtiques cal utilitzar el formulari d'atenció d'incidències tecnològiques.
- La sol·licitud de cita prèvia és un requisit previ obligatori per tal de poder accedir als serveis presencials de l'Agència Tributària de Catalunya.
- Només s'atén una persona per tràmit, llevat dels casos on sigui necessari l'acompanyament a persones dependents, o amb mobilitat reduïda.
— Telemàticament des d'aquest mateix web (amb ordinador o tablet, però no amb telèfon mòbil)
— A través del telèfon 012 (és important per prioritzar l'atenció del 012 dir: "Cita prèvia de tributs" quan us demanin el tema de la trucada).
Petició de cita prèvia a través del web:
Per demanar cita prèvia cal seleccionar l'impost en el primer desplegable i a continuació seleccionar l'oficina en l'altre desplegable.
El servei es presta, de dilluns a divendres:
— Als Serveis Centrals (Zona Franca), delegacions i oficines territorials de l'Agència Tributària de Catalunya, de 8.30 a 14 h.
Els dimarts també de 15 a 16 h, excepte en les dates següents: de l'1 de juny al 30 de setembre, del 15 de desembre al 10 de gener, Setmana Santa, 23 d'abril i vigílies de festes locals.
— A les oficines de serveis tributaris (oficines compartides), de 9 a 14 h.
Més informació sobre les oficines i adreces:
- En el cas que comparegui una persona autoritzada: escrit on aparegui el nom i cognoms o raó social, número d'identificació fiscal i domicili tant de la persona interessada com de la persona que compareix.
El document ha d'anar signat per totes dues persones.
A més cal aportar fotocòpia del DNI d'ambdós i l'original de qui compareix.
Es pot utilitzar el formulari de representació S20.
Formulari d'atenció d'incidències tecnològiques
Els camps marcats amb asterisc (*) són obligatoris.
Avís: Es recomana l'ús dels navegadors Chrome i Mozilla Firefox
Data finalització termini de presentació del tràmit (format: dd/mm/aaaa)
Model d'autoliquidació o àmbit *
Nom i cognoms del presentador *
Correu electrònic de contacte *
Núm. de justificant (en cas que s'hagi generat a la Carpeta de tramitació)
Adjunció de captura de pantalla il·lustrativa de l'error (jpeg, png, gif), màxim 2 MB
Requisits per fer el pagament telemàtic mitjançant càrrec en compte de la persona obligada al pagament
El compte al qual es vol fer el càrrec en el pagament telemàtic ha de ser d'una entitat financera col·laboradora i autoritzada per l'Agència Tributària de Catalunya (ATC).
Com a norma general, la persona que consta en el certificat o identificació digital ha de ser titular o autoritzada del compte.
També es permet el pagament telemàtic d'autoliquidacions mitjançant càrrec al compte de la persona obligada al pagament en els casos següents:
— Quan la persona que s'ha identificat digitalment és una persona jurídica, sempre que el NIF de l'empresa sigui autoritzat o titular del compte.
Aquesta possibilitat actualment es troba disponible únicament per a comptes de Banc de Sabadell, BBVA, Caixabank i Ibercaja.
— Quan la persona que s'ha identificat digitalment està adherida a un conveni de col·laboració amb l'ATC i és representant de l'obligat al pagament, d'acord amb el que estableix l'Ordre VEH/106/2018, de 2 de juliol, per la qual s'amplia la col·laboració social per al pagament per via electrònica, mitjançant el càrrec en compte de la persona obligada al pagament, de les autoliquidacions presentades telemàticament.
L'Ordre VEH/106/2018, de 2 de juliol, per la qual s'amplia la col·laboració social per al pagament per via electrònica, mitjançant el càrrec en compte de la persona obligada al pagament, de les autoliquidacions presentades telemàticament (DOGC núm. 7659, de 9 juliol 2018), detalla els requisits següents:
Requisits de la persona o entitat que actuï en representació de tercers
a) Ha d'estar adherida a algun dels convenis o acords que l'ATC tingui subscrits o subscrigui amb els diferents col·legis i associacions professionals, ens o empreses de serveis, per a la presentació i el pagament de declaracions i autoliquidacions per via telemàtica en nom de tercers.
b) Ha d'exercir la representació de la persona obligada al pagament en els termes que estableixen l'article 46 de la Llei 58/2003, de 17 de desembre, general tributària, i l'article 111 del Reial decret 1065/2007, de 27 de juliol, pel qual s'aprova el reglament general de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs.
En qualsevol moment l'ATC pot requerir que s'acrediti aquesta representació, que haurà d'incloure una clàusula d'autorització expressa a favor del representant, per al càrrec en el compte de la persona obligada al pagament.
Requisits del compte de la persona obligada al pagament en el qual s'ordena el càrrec
a) La persona obligada al pagament n'ha de ser la titular o ha de constar com a autoritzada al càrrec.
b) El compte informat ha d'admetre el càrrec en compte.
c) El compte ha d'estar obert en una entitat de crèdit autoritzada per a la col·laboració en la gestió recaptatòria amb l'ATC.
Simulador de valoració de vehicles i embarcacions
El simulador permet obtenir el valor per a la transmissió de turismes, ciclomotors, motocicletes i tot terrenys, així com d'embarcacions.
Les dades s'extreuen de l'Ordre en què anualment el Ministeri d'Hisenda i Administracions Públiques fa públics els preus de venda aplicables en la gestió de l'impost sobre transmissions patrimonials i actes jurídics documentats i de l'impost sobre successions i donacions.
Valors per a la transmissió de vehicles
Si se'n desconeix model i marca, cal escriure "desconegut".
Nota: cal tenir present, que si es fa l'autoliquidació mitjançant formulari telemàtic del 620, o bé amb el programa d'ajuda del model 620, s'obté també informació sobre la valoració del vehicle.
Compravenda d'un vehicle usat o d'una embarcació usada